เรื่องร้องเรียน (ความสะอาด,ร้องเรียน,จราจร) วันที่ 2023-05-20 14:36:01 — แขวงจอมพล เขตจตุจักร กรุงเทพมหานคร
การประกอบกิจการของตลาดจ๊อดแฟร์แดนเนรมิตสร้างความเดือดร้อนให้กับประชาชนที่อยู่ในบริเวณใกล้เคียงเป็นอย่างมาก โดยเฉพาะในคืนวันหยุดยิ่งวุ่นวายพลุ่กพล่าน และที่หนักที่สุดคือทำให้รถติดยาวเป็นอัมพาตหางแถวสะสมไปถึงแยกเกษตร ประชาชนในบริเวณดังกล่าวที่ต้องใช้เส้นทางนี้กลับบ้านต่าวเดือดร้อนมากตามที่ปรากฏเป็นข่าวตามสื่อต่างๆ ซึ่งการก่อสร้างตลาดขนาดใหญ่กลางเมืองไม่น่าจะทำได้เพราะผังเมืองในบริเวณนี้เป็นที่อยู่อาศัยหนาแน่น การมีตลาดกลางเมืองทำให้เกิดผลกระทบในหลายๆ ด้านต่อประชาชนอย่างมาก ทั้งเรื่องความสะอาด แสงสีเสียง การจราจร ฯลฯ จึงขอให้ดำเนินการตรวจสอบการก่อสร้างตลาดดังกล่าวว่าเป็นไปโดยถูกต้องตามกฎหมายหรือไม่ ทั้งการขออนุญาตก่อสร้างและการขออนุญาตประกอบกิจการ หากไม่ถูกต้อง กทม.ต้องใช้อำนาจหน้าที่ในการเพิกถอนใบอนุญาตประกอบกิจการดังกล่าว และขอให้ดำเนินการชี้แจงและแนบพยานหลักฐานมาพร้อมด้วยเพื่อที่จะพิจารณาว่า กทม.ดำเนินการอนุญาตถูกต้องตามกฎหมายหรือไม่ หากไม่ถูกต้องจะดำเนินการยื่นคำฟ้องต่อศาลปกครองต่อไป